KIK avas veemajanduse infrastruktuuri uued rahakraanid - Ehitusuudised
KIK avas veemajanduse infrastruktuuri uued rahakraanid
19. oktoober 2012 10:24
SA Keskkonnainvesteeringute Keskus avas 19. oktoobril Euroopa Ühtekuuluvusfondist rahastatava veemajanduse infrastruktuuri neljanda taotlusvooru taotluste esitamise tähtajaga 25. jaanuar 2013.
Euroopa Ühtekuuluvusfondist rahastatava meetme „Veemajanduse infrastruktuuri arendamine“ rakendamise eesmärk on elanikele nõuetekohase veevarustuse- ja kanalisatsiooniteenuse osutamiseks vajalike ühisveevärgi- ja kanalisatsioonisüsteemide arendamine.
Perioodil 2007-2013 on juba toetust saanud 73 veeinfrastruktuuri projekti üle Eesti, mille tulemusena luuakse ca 170 tuhandele elanikule võimalus liituda ühisveevärgi ja -kanalisatsiooniga ning saada endale nõuetele vastav joogivesi.
Lisainfot taotlemise kohta saab KIK-i kodulehelt ning toetuse taotlejatele suunatud teabepäevalt 28. novembril kell 11.00 Tallink Spa & Conference Hotellis.
2000. aasta mais tegevust alustanud Keskkonnainvesteeringute Keskus on juhtiv keskkonnaabi ja -investeeringute suunaja.
URL: http://www.ehitusuudised.ee/uudised/2012/10/19/kik-avas-veemajanduse-infrastruktuuri-uued-rahakraanid